Frode Olsen

Frode Olsen (født 12. oktober 1967 i Stavanger) er en tidligere fotballspiller med 26 landskamper for . Olsen var målmann og har også vært sportsdirektør i Bryne FK.

Olsen ble flasket opp i Fotballklubben Vidar, der han debuterte på seniorlaget i 1985. Etter at Vidar endte 1989-sesongen med nedrykk til tredje nivå i seriesystemet valgte Olsen å dra videre til  foran 1990-sesongen. Hos Rosenborg ble det med én enslig opptreden for seriemesterne i en 1990-sesong tilbragt som reserve for Ola By Rise.

Fra Trondheim gikk ferden videre på lån til Drammen og . Med fast plass på laget hos Strømsgodset, hjalp han i 1991 klubben gå hele veien til cupfinalen. Der ventet Rosenborg - klubben han var på utlån fra. Olsen var med på å gjøre de flestes spådommer til skamme da Strømsgodset overraskende vant 3-2 over sesongens seriemestre. I seriespillet endte derimot Strømsgodset nederst på tabellen. Etter sesongslutt valgte Olsen å takke ja til en overgang til  framfor å ta opp konkurransen med Ola By Rise om keeperplassen hos Rosenborg.

Frode Olsen spilte fem sesonger hos Start. Under hans første sesong i klubben var han målvakt for U21-landslaget. I 1995 fikk han sin debut på A-landslaget.

Etter 1996-sesongen ble Olsen solgt til ambisiøse . Under de tre sesongene hos Stabæk vant han Kniksenprisen som Årets målvakt tre år på rad. Han hjalp klubben til seier i Norgesmesterskapet i 1998 og etablerte seg som det norske landslagets målvakt gjennom 1999.

Sommeren 1999 ønsket  kjøpe ham, men klarte ikke komme til enighet med Stabæk om overgangssum.

I januar 2000 hentet  ham på lån ut sesongen. Til tross for at sesongen endte med nedrykk for Sevilla valgte Olsen å inngå treårs-kontrakt med klubben. Sesongen 2000/01 endte Sevilla på toppen av tabellen i Segunda División, og rykket dermed opp igjen på første forsøk. Med Joaquin Caparros som ny trener mistet imidlertid Olsen under sesongens gang plassen mellom stengene til Antonio Notario. Olsen fikk kun spille én kamp for Sevilla i 2001/02-sesongen. Med manglende spilletid på klubbnivå, mistet han også plassen på landslaget. 

I august 2002 lot Sevilla ham gå gratis hjem til Stavanger for å signere to og et halvt års kontrakt med  . Der var han i utgangspunktet hentet som reserve for danske Bo Andersen, men tilvant seg etter hvert posisjonen som førstevalg. Hos Viking gjorde Olsen en så god figur at han som 35-åring ble hentet inn i varmen igjen på landslaget. I 2003 spilte han syv landskamper. Da Viking ikke ville forlenge kontrakten utover 2004-sesongen valgte han å legge hanskene på hyllen etter sesongslutt.

Han har vist seg som temperamentsfull på fotballbanen, spesielt da han i 2004 viste fingeren til publikum på Alfheim stadion i serieåpningen mot Tromsø IL, som Viking tapte 0-4.

Olsen jobbet som fotballkommentator for TV 2 i syv år, frem til 2012.

Meritter
  Norgesmester med Strømsgodset i 1991
  Norgesmester med Stabæk i 1998

Spillerkarriere

Referanser

Eksterne lenker 
 
 
  Landslagsstatistikk på fotball.no
  Profil hos Rosenborg
  Profil hos Strømsgodset 
  Profil hos Viking FK
  Profil hos BDFutbol

Norske fotballspillere
Norske landslagsspillere i fotball for herrer
Norske fotballspillere i Spania
Spillere i Fotball-EM 2000
Fotballspillere for FK Vidar
Fotballspillere for Rosenborg BK
Fotballspillere for Stabæk Fotball
Fotballspillere for Idrettsklubben Start
Fotballspillere for Strømsgodset TF
Fotballspillere for Viking FK
Fotballspillere for Sevilla FC
Vinnere av Kniksenprisen
Personer fra Stavanger kommune
Norgesmestere i fotball